આ અંગે જૈન મુનિ મિત્રાનંદસાગરજી મ.સા.એ જણાવ્યું કે, તા.૧૫ જૂન, ૨૦૧૮ના રોજ સૂર્ય વૃષભ રાશિ છોડીને મિથુન રાશિમાં પ્રવેશ કરશે. જ્યારે તા.૨૬મી જૂને મકર રાશિમાં કેતુ સાથે રહેલો મંગળ વક્રી બની રહ્યો છે અને તા.૨૭મી ઓગસ્ટ, ૨૦૧૮ના રોજ તે માર્ગી થાય છે ત્યાં સુધીનો સમયગાળો રાજકારણમાં ઉથલ-પાથલ સર્જનારો બની શકે છે. જ્યારે જીવન જરૂરિયાતની વસ્તુઓમાં મોંઘવારી વધી શકે છે. રમત-ગમત ક્ષેત્ર પણ ચર્ચામાં જોવા મળે. ખાસ કરીને કેતુની સાથે મંગળ વક્રી બને છે ત્યારે રાજકીય ગરમાવો જોવા મળે, આતંકવાદી ઘટનાઓમાં વધારો થઈ શકે છે. જાનહાનિ, કુદરતી અકસ્માતો અને આગજનીનાં બનાવો વધી શકે છે.